སྟོད་འབྲུག་གནམ་གྱི་སྐར་མ།སྨད་འབྲུག་སའི་དྲེག་པ།བར་འབྲུག་སློབ་མ་ཆེ་བ་གདུགས་ཐོགས་པ་ཁོ་ནའང་ཉིས་སྟོང་བརྒྱད་བརྒྱ་ལྷག་བྱུང་ཞིང༌།བཅོམ་ལྡན་འདས་འཁོར་ལོ་སྡོམ་པས་བསྐལ་པ་བཟང་པོ་འདི་ལ་མོས་པར་འཚང་རྒྱ་བར་ལུང་བསྟན་པ་དང༌།ཙ་རི་ཕོ་བྲང་གཡུ་མཚོར་རྡོ་རྗེ་རྣལ་འབྱོར་མས་འགྲོ་བའི་མགོན་པོ་གཙང་པ་རྒྱ་རས་ལ་ལུང་བསྟན་པ་ལྟར་དཔལ་ལྡན་འབྲུག་པའི་བསྟན་པ་བྱ་རྒོད་པོའི་ཉིན་ལམ་བཅོ་བརྒྱད་དུ་ཁྱབ་ཅིང༌།འཛམ་གླིང་མི་ཕྱེད་འབྲུག་པ།འབྲུག་ཕྱེད་སྤྲང་པོ།སྤྲང་ཕྱེད་གྲུབ་ཐོབ་ཅེས་གཏམ་དུ་གྲགས་པའི་དར་རྒྱས་བྱུང་ཞིང༌།དེང་སང་རྒྱལ་བསྟན་ཉག་ཕྲ་འདི་ལྟའི་སྐབས་སུ་ཡང་ཧི་མ་ལ་ཡའི་རི་རྒྱུད་ལ་དྭགས་དང༌།ཟངས་དཀར།ག་ཞ།ཁུ་ནུ།བལ་པོ།འབྲུག།འབྲས་ལྗོངས།གཞན་ཡང་ཕྱིའི་རྒྱལ་ཁབ་མང་དག་ལའང་བསྟན་པ་འདིས་ཁྱབ་པ་ཡིན་ནོ།།